
O Volapiikaflens valopo! 


Primii yanul nog balna edobatoy in kadam do geb maliilas in piik 
obsik. 

Laxcifal:, Brian R. Bishop’ecedom: „Geb maliilas nopabiidUlon dub 
nomem, ab dub desins lautana, kels sio u no baiadons ko gebof netik. 
Obo, lovesumob gebofis obik ini Volapiik obik. Lecedob kluo maliila- 
mobis ma el „Gramat Volapiik” nitedikis, ab no bligolis dsa dinadis 
gramatik. ” 

Ed el Michael Everson epenom: „Bo baicedobs, das val gudon, 
bisa geb maliilas in vodem semik binon leigofik. Kaddmans anik ya 
baicedons, das vilofo no bleibobs gebon maliilis ma noms Neddnik 
vonddik, te bi atos so pdnomon iin 1931. ” 

Jinos, das atos binons tikods tikalik. Ga sevobs ye, das Volapiik no 
matedon plu ta mekavapiiks votik u netaptiks seimik. Kludo nos 
miiton obis ad siimiikon Volapiiki tefii seimos ad gebofs piikas votik. 

Enu fado etuvob setis sokol in ,Geschichte der Universalsprache’ 
(1963): sotiil Deutanapiikik ela „Jenotem Volapiika” fa Johann 
Schmidt’, ko apenom: 

„ ,Seit 1956 wurde der Vp.-„amtliche“ Teil von dem neuen Redak- 
teur* gestaltet. Die restlichen Beitrage, auch die kleineren (Ge- 
dichte, Ratsel und Humor) sind von J. Schmidt, der erstmals grofie 
Novellen und die Vp.-Geschichte „Jenotem Vpa“ hier verdffentlich- 

te . Die „Vpagased“ wurde vollstandig aufeine rein traditio- 

nalistische Haltung festgelegt, die keinerlei Polemik kannte. ’ ” 


„Sis 1956 dil calik tefii Vp. pavobadon fa redakan nulik*. Vodems 
retik, i smalikums (poedots, rats e cogeds), pakebliinons fa ,J. 
Schmidt, kel is balidnaedo anotiikom konedis gretik ed eli „Jenotem 

Volapiika”.El „Volapiikagased” palonon ad j astad teiko vonao- 

loveikofik loliko nen polem.” * p j Kriiger. 


Kludo pu in gased obsik noms vonadik tefii maliils 
pogebadons i fiitiiro. 


Valikosi gudikiin vipom valanes: 

Bela kuprinik Jisior. 

El ,skaz'* fa hieI Pavel Bazhov. 

Petradutol fa hieI Daniil Morozov. 

Seimna telans meinadavobanas obsik j i I H Q 1/1 ropbi 
agoloms ad dalogon yebalams. E yebi- ^ 
fodops omsik afagons. Seimopo fo el X03ill / 1KA 
Severushka. 

Abinos zaladel, ed abinos hit — 
jeiko! Lehitalut voik abinon. E bofikans avoboms in bel, sevabo in 
eleds Gumjoshki. Ajafidoms malagitamunis, i lasuris. Fumo semikna 
e regils*, e voulots* akomadons, e ret — val, kel apubon. 

Balan — vuo! — abinom man yunik, nen jimatan, ab diful grunik 
nog idavedon in logs omik. Votikan abinom boso baldikum. Etan 
lolofiko ifegebom sauni oka demu vob. Abinos grunik po logs omik, e 
cugs asvo pitegons me grim. Id akogom ai. 

Ga binos gudiko in fot. Bodils kanitons a fredons, tailavap lopikon 
de glun, fasilos ad natemon. Oms — ga dalilolod! — paslipofukoms. 
Arivoms meinadi di ,Krasnogorka'. Us un tim et ajafidoy feramuni. 
Kluo obsikans aseitoms okis su yeb dis sorbabim e sunado aslipi- 
koms. Ye supo yunikan — asva ek ijoikon-la omi ta flan — agalikom. 
Logom, e fo om su munakumil len ston gretik vom seimik seadof. 
Seadof ko bak oka al hilepul, ab kanoy logon demu heraflokot, das 
binof jilepul. Heraflokot binon dofablovablagik e no so kledon, asa 
po jilepuls obsik, ab asvo klebon len bak. Len finot heraflokota 
tanods binons u rediks, u gruniks. Padulitukons e tonons so lopofiko, 
asa platotokuprin. Hilepul stunolo logom heraflokoti, e bleibom 
kupedon ofi. Jilepul labof geiloti smalik, logoti feinik e sumof ad luib 
muvifik, sevabo no seadof takiko su plad ot. Nu biegadof fofio, asva 
sukof-la bosi fo futs oka, tano donu jutedof podio, nu blegukof oki al 
flan bal, tano al votik. Lojutedof ad stanon su futs, svonof namis, 
poso donu biegof. Brefikumo: jilepul mufedol, as markurin. Liloy, das 
murulof bosi, ab tobo ek sevon-la, in puk kinik, e tobo ek logon-la, lu 
kin spikof. Ye smilolo sagof vali. Jinof yofon oki. 

Hilepul avilom sagon vodis seimik, e supo — asva kapapodot omik 
piflapon — tiket asuikon po om. 

„Moto! Ga binof Jisior* it! Vo klotem binon ofik. Lio no edakupob- 
li atosi primao? Epolukof obi me heraflokot okik." 

Jenofo klotem binon somik, das oti no tuvoy-la da vol lolik. 
Klotem binu malagit — ga dalilolod! — sadinofik. Sot somik dabinon. 
Jenofo binon stoin, ab logoton as sadin, ed igo if robuloyov oni me 
nam, sumon ad sadin. 

„Eko!" hilepul tikom, „ditret kion! Skeapobos, bua ukupof obi!" 
De baldans ga elilom, das Jisior at efe jimalagitan lofof ad duinon 
kafadis po mens. 

Ebo ven atikom atosi, sunado apodiologof. Lefrediko lulogof omi, 
smilof jonolo tutis oka, e sagof cogolo: 

„Kikodo kunol-li, o ,Stepan Petrovich'! ad lululogon joni jivirgana 
glato? Ga sumoy peloti ta luloged. Komolod nilikumo! Ospikobs 
boso." 


Hilepul fe edredikom, ab no jonulom atosi. Sufidom. Fe dutof lu 
namads musterik, ab ga binof jilepul. Omo binom hilepul, kluo binos 
jemodik po om ad dredofon lo jilepul. 

„No labob timi", sagom, „ad spikoton. Igo nen atos aslipobs tu 
lunupo, do igolobs ad dalogon yebalani." 

Lusmilof, e poso spikof: „Saido! no bitolod dobaliko! Komolod! 
asa budob, din semik dabinon." 


Hilepul esuemom, das no dalom refudon vudi. Edekomom lu of, e 

vinegof me nam, das mutom zugolon zu munakum lu flan votik. 

Ezugolom e loegom binon is lasarilis nenumovik. Reto valans — ga 

dalilolod! — binons difiks. Balans samo binons gruniks, votikans 

klilabloviks, u peblovukons, u logotons as taim u sab ko puns 

goldakolik. Balans lunidons as glat u mikat, e votikans sumons ad yeb 

fainik, ed omikans i pedekons me dekods. ^ r 

^ Fovot ofovon. 


NOETS TRADUTANA. 

* El ,skaz' binon literatabid sevadik in Rusan. Vod tefik kanon pa- 
traduton as „pekonolos" e labon in Rusanapuk stamadi ot, asa nems 
literatabidas sokol: mar (Rusanaptiko: ,skazka'), koned (= ,rasskaz'). Po 
laut ela ,skaz' lautan magalon konani, spikamamod kelana no baiadon 
ko puk pepenol kosomik (samo demii geb dialegalonas, vodas vonadik, 
e reta). Suvo stulam ma patofs spikotapuka komadon, seku kelos stul 
lautotas somik kupidiko nefolon nomis penamapuka atimik e jinon 
binon bisarik, neveratik ed igo tobo suemovik po reidans modikun. 

* Regil, voulot: sots kuprina, tefado kuprin kristadafomik ed ut 
snobik. 

* Jisior. Vod tefik Rusanapukik efe ,Khozjajka' labon sinifis pu sokolis: 
jidalaban; domajisior; jidaifan; jilotidan; jicif; jireigan. Jenofo magala- 
jiposod it bitof as jidalaban divas bela, jicif, jidaifan,... 

Cedob, das po jenet siimik vod Jisior" binonov valemikun 
lonedikun. Po vodem lopik subsat at pagebon as lonanem. 

LOF MEDU SPIKETS (2). 

Suful kilid. 

Els Isalas, Ines. 

Ines (Komof bliimiko ad segolon; kiipolo eli Isalas jekof e vilof mordnon)-. Ag! 
Isalas (no ddlolo segolami ofik): Nek muton ronon nen kod. 

Ines: Kisi vilol-li is? 

Isalas: Ekomob ad posodiko seividon gespiki lii pened obik: no 
konfidolod fiedani, konfidolod logi lonik; kel no riskon, utan no 
gaenon; kel galedon oki, utan... 

Ines (seiliikolo omi)\ Gespiki nonik labob ad gevon ole! Mogolod, o sol! 
Isalas: No dabinon pened nen gespik. 

Ines (liirdnolo lii tab e blinolo vein labii vat): Mogolod, iba if no... 

Isalas (mu takiko)\ If oluimiikol obi, timi modikum olifadob la ol; 
luimik no osegolob sui slit. He! He! Utan, kel labon diseini badofik, 
suvo peron skini lonik! 

Ines: Oluvokadob! 

Isalas: No dunolod osi! No binolod fopik, bi fopan damiikon oki it! No 
paridiikolod fami gudik ola! Demolod, das binob hipul; hipule nos 
binon damiikol... 

Ines: Ol, hipul-li? Binol baldikan vemo fopik a vemo mapiidik! 

Isalas: Diab no binom so nejonik asa panoy omi. 

Ines: Ol binol nejonik, si! 

Isalas: Kel lofon nejonani, oti lecedon joniki. 

Ines: Lofon oli, ob-li? Neforo! 

Isalas: Neforo sagoyod: neforo! 

Ines: Binos legagik! Diabo! 

Isalas: Tof suvofik odugimon... 

Ines: Naudodo! 

Isalas: Spel e sufad dugons lii namad. 

Ines: Tikaspaks! 

Isalas: Men jiiton, God drefon. 

Ines: Dabinon ek, kel vo lofom obi. 

Isalas: Man et (nenfdkiko) binom ob. 

Ines: Te atos adefon! (Glumiiliko). Man et... 

Isalas: Nunod pekonotol, nunod pepluiikol. 

Ines: Man et binom hiyunan so jonik... so pliitiilik... 

Isalas: Kelos binon obik, utos binon gudik... 

Ines: Ol vo taadol la om. 

Isalas: Kel jinon neplidon, utan vilon remon. x 

Ines: Remon-li? Mani so nejoniki! 

Isaias: Koap nejonik, ab lan jonik. 

Ines (seidolo oki)\ O God! Jelolos obi ta himatan somik! 

Isaias: Pro lupleid e dediet mieds no dabinons... (I seldom oki). 

Ines (loadolo): Ha! Seidol-li oli? Desinol ad stebon! O God! badikos 
eniigolon da yan! 

Isaias: In badikos alik dabinon bos gudikosa. 

Ines: Ag! luspikot! 

Isaias: Seidolod oli flanii ob. (Logolo, das Agnes seidof oki fagii om) If 
no okomol, ob ogolob (nilukom stall). 

Ines: Binosos so! No tupolos oli! (Folof vili omik). No dabinon med! 
Isaias (niliikdlo stall okik): Kelos evedon, utos no posadunon. 

Ines ( fagdkolo okikip. Kisi plu desirol-li? 

Isaias: Sagolod obe: matirajanan olik... (danomjdsti). 

Ines: No suemob. 

Isaias: Kap sapik lafi voda suemon. 

Ines: Ab igo no lafi voda esagol. 

Isaias: Sakob ole, va... labom eli,substance’. 

Ines: Kisi-li? 

Isaias: Beno! Sudan no spikoton. 

Ines: Ab kikodo aloniilol-li saki somik? 

Isaias ( nenfdkiko ): Kel sakon, utan vilon sevon. 

Ines: Beno! 

Isaias (spikedo): Saks vagik tel no bleibons loon. 

Ines: Teorod et vemo siimon ad ol. 

Isaias: Kikodo-li? 

Ines: Bi id on elifovorikon. 

Isaias (skaniko): Klu ya elifovorikob-li, o ladiil? Binos lug. 

Ines: Binos verat. 

Isaias: No binos. 

Ines: Binos. 

Isaias: If binos somik, no verats valik mutons pasagon. (1Aadorn e 
spatom). 

Ines: Ha! Zunol-li? Binol dobik ito. Kikodo esagol-li obe dinis fopik? 
(Loadoj). 

Isaias (ropolo spatami okik, le^aliko): In famul faemik defon balal. 
Ines: Beno! binobs nog vemo yuniks! 

Isaias: Kin-li? Obs-li? 

Ines (mivimo): No spikob do ol, ab do om. 

Isaias: Ha! Spikol do om... 

Ines: Ovobobs balan pro votikan... 

Isaias: Binos gudik, si, meni vobialik God yufom. 

Ines: E no niludolod, das do binom pofik, matirajanan obik no ogivom 
obe legivotis jonik. 

Isaias: Ha! Nen jikapar, noniks kaparils. 

Ines: Nofol-li omi? 

Isaias: Ven sagoy, das dog binon rabiatik... Kikodo nofobov-li omi, o lad? 

Ines: Ag! das seilolos! 

Isaias: Si, o lad, ini mud farmik musak no niigolon..ab fiitiir olik 
nitedon obi vemo. 

Ines: Dano! (Seidof oki). 

Isaias: Blesiro! Do no binob el,Methuselah’ seimik, kanob gevon ole 
konsalis. Lilolod obi: kel nunedon obi, utan binon flen obik; kel 
sukon bimi gudik, utan ojuiton jadi gudik. 

Ines: Ebo kodii utos, das kanol gevon obe konsalis, no vilob oli asa 
himatani. 

Isaias: If binobov yunik, no dasumolov obi, koda nedobov geton onis. 

Ines: No vipob ad vedon jiviudan donu... 

Isaias: Gef pedabreikol luniipo laidulon. 

Ines: Vedolod dinofalik, o sol! Spikets olik no oceinons sludi obik! 
(Spatoj) Vo! 

Isaias (dugadolo ofi)\ Ba sio odunons osi, mogos-la! Tof pos tof, e 
granoin dasturon. Utan, kel stepon takediko, stepon fasiliko. (Ines 
deflekof oki; stopons visit od). Jiyunan, buikumo soalik, ka badiko 
padugadol. Kiipalolod, das utan binon bleinikiin, kel no vilon logon! 

Ines (lit ok it): Sunado osagob ole lugis. (Laodiko). Ab ye iif defomov 
matirajanan et, dabinoms hipuls votik, kels aleplitialoms kol ob. 

Isaias: Utos, kelos epasetikon, eliivon obis. 

Ines: E bevii oms... 

Isaias: Kelos epasetikon, utos no ogekomon. 

Ines: No ropolod spikami obik! E bevii oms liegikan dabinom, kel 
biiato... 

Isaias: Tim epasetikol neforo ogekomon 

Ines: No ropolod spikami obik, ya esagob! E bevii oms liegikan 
dabinom, kel biiato aglomom promi. 

Isaias: Amatirajanom, atanatom oki laidio. Vod pegevol binon asvo Ion! 

Ines: O badan! Aglomom promi obe pigevoli, nu ye donu lelofadom. 


Fovof ofovon. 

Baol (HEfiir). 

Palauton in Yapanapuk fa .Akutagawa Ryunosuke’ e patraduton ini Volapuk 
fa kadaman ,Zhang Yutong’, kel ecanom vodedis omik in puk rigik ad 

fasilikumon suemi. 

Dilad: I. 

Abinos neit datu novul 3, yela: 1886 \ Ettimo baldotu 17, daut famula — 2 : 
,Akiko’ abexanof, ko fat jofakapik oka, tridemi ela ,Rokumei-kan’ 3 , ko baol 
pojenukon tu neit at. Bofaflanu tridem vidik fa gasinalampads litik palitukol, 
krusens so gretiks as mekavaflors afomons kiudi kilkedik. Krusens ninikun 
abinons klilarediks; uts vuik abinons leyeloviks, ed uts plodikun a mu 
nifavietikuns aflorons as kvats, krodo ab leodo. Finotu krusenakiud e lopu 
tridem, de baolalecem atonon ai donu musig musigalefik fredik, asva visips 
labik netaetovik. 

Jiel ,Akiko’ ilarnof Fransanapuki e danudi sis cilup, ab neai igolof lu baol 
fomedik ju neit at. Kludo in bokavab, ven fat ofik omna aluspikom ofi, ai 
agespikof disipiko. Adadredalof - dido abinof fredik, ab i bosilo dredalik. Jus 
bokavab astopon fo vestibul ela ,Rokumei-kan’, ya susnumikna itovulof 
logabobis oka dredaliko, ed ilogetof plodiu fenat, lu lits seledik su suts zifa: 
.Tokyo’. 

Too, suno posa inugolof ini ,Rokumei-kan’, aglomof dredali oka demu 
smalot semik: ebexanolo tridemi zevegado, akolkomof mandarani Tsyina- 
nik. Yilolo flanio pro ,Akiko’ e fat ofik, mandaran at alogetom lestunolo lu of. 
Ko baolaklotem rosadaredik lofidik, tanod klilablovik zu sarvig okik, ed i 
rosad balik bal vapol in herem densitik - jiel ,Akiko’ ajonof joni jilepula 
Yapanik nendofiko kulivik, ga sio stunukolo mandarani Tsyinanik ko hera- 
flokot lunik. Ottimo Yapanan yunik labu gun abeigolom jieli ,Akiko’ nexanolo 
spido. Aguflekom nentikiko oki, ed alogikom ofi podao. Tano alurobom 
sevedo kravati vietik oka, e donu anexanom vu krusens spido lu vestibul. 

Somo jiel ,Akiko’ axanof ve tridem ko fat okik. Fo leyan baolalecema in 
tead telid, gutofiko aglidom vudabis vudan - graf ko balib egedikol e kons 
len blot oka, kobo ko jigraf baldik labu klotem ad ut hiela .Louis’ XVid sumol. 
Igo graf so voladalik, logolo jieli ,Akiko’, pulatimilo ajinom stunikon baluga- 
liko demu jon ofik - atosi fumo id ,Akiko’ akupof. Smilulolo, fat jovialik jiela 
,Akiko’ ajonodom ofi nabofo grafapare. Abinof dila jemofik, dila okplidik, ab 
otupo acedof i logodis grafapara lecadik bosilo lukomunikis. 

Baolalecem afulon me noe krusens florol jonik, abi jilepuls cadik vudi 
stebedols. Ledakvatads, flors e fans viorik ofas avefons asa vefs stilik in 
smel flifadik benosmelavata. Jiel ,Akiko’ suno aleditof de fat okik, ed 
akobikof ko jilepuls lejonik. 

Abinofs leigabaldotiks, ed alenlabofs baolaklotemis dientifik - klilablovik e 
rosadaredikis. Aglidofs ofi, lulobolo balposvotiko asa bodils tyilpons, vio 
lofidik abinof tu neit at. 

Too, suno posa ikobikofs, akomom isio seiliko marenafizir Fransanik fogi- 
nik. Ableibom dolagon brads okik, ed abiegom plutiko leigoasa Yapanan. 

Too, suno posa ikobikofs, akomom isio seiliko marenafizir Fransanik 
foginik. Ableibom dolagon brads okik, ed abiegom plutiko leigoasa 
Yapanan. Asenof, das cugs ofik aredikons - fumo asuemof siami biega. 
Kludo aguflekof oki, ed agivof fani jilepule labu baolaklotem klilablovik, kel 
astanof flano. Supado, marenafizir asmilulom puliko, ed asagom kleiliko me 
Yapanapuk, ab ko pukasotul bisarik: 

„Kanobs-li danudon kobo?” 


Suno jiel ,Akiko’ e marenafizir Fransanik aprimons ad valton ma flapul ela 
„Len el ,Donau’ 4 blovik jonik”. Logod omik abinon nobik, a boso blagik de- 
mu sol; balib omik i abinon densitik. ,Akiko’ akipof namis okik in gluts lunik 
sui jot nedetik flenadana labu militaklotem, ab abinof tu smalik. Ab marena¬ 
fizir, kel ya ikosomom ad dinads somik, adugom ofi skilofiko, ed avaltom 
skilo bevu danudans. Omna igo avisipom lobavodis me Fransanapuk lofidik 
nilu lil ofik. 



Asmilulof jemofiko demu vods zadik oma, ed omna azilogof 
in baolalecem - kortens purpuraveotik ko lamporaskot, stan 
Tsyinanik ko drak dremalabik.... Dis ons astanons vasods 
krusenas - bevu vefs danudanas, ajinons nu largentakoliks 
flifadiko, tan goldakoliks glumiko. Zuo, vefs at adazikons fre- 

diko asa Jampanavin. Pefakukolo fa musig musigalefik Deutanik 
magifik, avirilons nenstopo a suidukolo. Loged jiela ,Akiko’ akol- 
komon uti flena valtol, e spido anutofs frediko lu od. Tu timul 
ot, par votik flenadanas apubon seimopao, asva nok- 
tuens aflitons lienetiko. Fovot ofovon. 





1. In timed Yapanik abinon yel 19 id du reig 
lampora (Yap.: ): ,Meiji'. 

2. Nem famula desino panosukon fa lau- 
tan rigik. Binos suvik in literat Yapanik. 
,Rokumei-kan’ ( miti ): ledom in zif:,Tokyo', ko noubans ettimik (Yap: ,Kazo- 
ku’ u ( ) azelons baolis e daifis (finu tumyel 19id e primu tumyel 20 ld ). 


4 Deut.: ,An der schonen blauen Donau’. 


Gased yanula: korakots pokas fa kadaman,Daniil Morozov’ pekiipolas. 

1. Pad: 5, suful telid, kedet balid: tifam -> tif. 

2. Pad: 7, kedet malid donao: maledi sora magedi sora. 

3. Pad: 8, kedet folid donao: kevoban olik -> kevoban omik. 










